सफेद बाल आने की वजह समझें बालों को सफेद होने से रोकना (Preventing White Hair) सफेद बालों को रंग करना
यद्यपि ज्यादातर लोग सफेद बालों को बुढ़ापे से जोड़ते हैं, लेकिन ऐसी कोई उम्र नहीं है, जिसमें बाल सफेद होने की “संभावना” नहीं होती है।  कुछ लोगों को युवा अवस्था में ही सफेद बाल दिखना शुरू हो जाते हैं, लेकिन कुछ लोगों को मध्य आयु में भी सफेद बाल नहीं आते हैं। सफेद बाल आने की वजह ज्यादातर आनुवंशिक होती है, इसलिए यदि आपके माता-पिता को सफेद बाल आना जल्दी शुरू हुए थे, तो शायद आपके बाल भी जल्दी सफेद हो जाएंगे। आपकी पीढ़ी का भी योगदान है। अधिकतर गोरे लोगों में 35 वर्ष की आयु में, एशियाई लोगों में को 40 वर्ष की आयु में और अफ्रीकी लोगों में 40 वर्ष की आयु के मध्य में सफेद बाल दिखना शुरू हो जाते हैं। यह एक भ्रम है कि सफेद बाल तनाव की वजह से आते हैं, लेकिन ऐसा कोई वैज्ञानिक प्रमाण नहीं है।  हालांकि, बाल सफेद होने कि शुरूआत तब होती है, जब बालों को रंग देने वाली कोशिकायें, जो बालों की जड़ों में मौजूद होती है, जैसे कि मेलेनिन (जो कि बालों को रंग प्रदान करते हैं), वह पिगमेंट बनाना बन्द कर देती हैं। यह भी देखा गया है, कि हेयर फॉलिकल के आस-पास हाइड्रोजन पेरोक्साइड की परत जमा हो जाती है, जो बालों के मौजूदा रंग को ब्लीच कर देती है, जो कि ऑक्सीडेटिव नामक तनाव का कारण होता है। यद्यपि, तनाव के कारण अन्य शारीरिक समस्याएं हो सकती है (जिनमें बाल झड़ना भी शामिल है) इसलिए तनाव कम करना जरूरी है। यदि किसी व्यक्ति के बाल उम्र से पहले सफेद हो जाएं तो, इसका मुख्य कारण स्व-प्रतिरक्षित (आटोइम्यून) व आनुवंशिक स्थिति हो सकती है।  कुछ विशेष स्थितियाँ जो सफेद बाल होने से जुड़ी है उनमें वीटिलिगो (vitiligo-थाइराइड से जुड़ी बीमारी) तथा अनीमिया (खून की कमी) शामिल है। पीयूष ग्रंथी (pituitary gland) से जुड़ी तकलीफों के कारण भी बाल सफेद हो सकते हैं। इसलिए, यदि आपके बाल उम्र से पहले सफेद हो रहे हैं तथा यदि आपको इन परिस्थितियों से जुड़े अन्य लक्षण भी नजर आ रहे हैं, तो अपने डॉक्टर के पास जाएं। संतुलित, व स्वास्थ्यवर्धक आहार खाने से आपके बालों की सेहत बरकरार रहती है, इसलिए हमेशा ध्यान रखें कि आप अपने आहार में बालों को स्वस्थ रखने वाले विटामिन तथा पोषक तत्वों को शामिल करें, ताकि सफेद बालों को आने से रोकने में मदद मिल सकें।  यह ध्यान रखें कि आप ज्यादा मात्रा में बिना चर्बी वाला प्रोटीन (बालों का निर्माण प्रोटीन से होता है), फल, सब्जियाँ तथा साबुत अनाज खा रहे हैं। नमी बनाए रखने के लिए, ज्यादा मात्रा में पानी का सेवन करें। आपको यह ध्यान रखना है कि आप उचित मात्रा में विटामिन B12 तथा मिनरल ज़िंक अपने आहार में शामिल कर रहे हैं। खास तौर पर, यदि आपको लगता है कि यह तत्व आपको अपने आहार में प्राकृतिक तौर पर नहीं मिल रहे हैं। साथ ही यह भी ध्यान रखें कि आप उचित मात्रा में विटामिन A, C व E तथा मिनरल्स जैसे कॉपर, आयरन तथा फोलिक एसिड अपने आहार में शामिल कर रहे हैं। बायोटिन (जिसे विटामिन H भी कहा जाता है) जो कि एक और महत्वपूर्ण विटामिन है जिस से बाल स्वस्थ रहते हैं, और बालों का प्राकृतिक रंग बरकरार रहता है। यह तत्व खीरों, ओटस, तथा बादामों में मौजूद होता है। खराब क्वालिटी वाले उत्पादों में केमिकल जैसे सल्फेट, फॉस्फेट, क्लोरीन, तथा अमोनिया मौजूद होते हैं, जो बालों को रूखा करते हैं, और उनकी जड़ें कमजोर कर देते हैं, जिनसे सफेद बाल होने की परिस्थितियाँ बढ़ जाती है। इसलिए, आपको जहां तक मुमकिन हो, ऐसे उत्पाद लेने चाहिए जिनमें प्राकृतिक तत्व अधिक है। सिर की मालिश, स्कैल्प में रक्तप्रवाह को बढ़ावा देता है, जिस कारण बाल स्वस्थ उगते हैं। यदि संभव है, तो अपने सिर की मालिश बादाम व नारियल तेल से अपनी स्कैल्प पर करें, ऐसा करने से आपके बालों के जड़ों तक नमी पहुंचेगी। : एक अध्ययन के अनुसार, धूम्रपान न करने वाले लोगों के मुकाबले, धूम्रपान करने वाले लोगों को में जल्दी सफेद बाल आते हैं। धूम्रपान करने से बाल बेजान और कमजोर हो जाते हैं तथा बहुत ज्यादा झड़ने लगते हैं। मेलनकोर एक टैबलेट के रूप में मिलने वाला उत्पाद है, जो मेलानिन नामक तत्व का बालों की जड़ों में निर्माण करके, बालों के प्राकृतिक रंग को कायम रखता है। यह दवाई नए सफेद बालों को उगने से भी रोकती है। इस गोली को दिन में एक बार लें और इसके सेवन से कोई दुष्प्रभाव नहीं होता है। और आप यह दवाई ऑनलाइन भी खरीद सकते हैं। यदि आपके बाल 40% से ज्यादा सफेद हैं, तो बालों को हर जगह से रंग करना एक अच्छा चुनाव होगा, ताकि सारे सफेद बाल अच्छे से रंग लग जाएं।  आप सेमी-पर्मेनेंट रंग का इस्तेमाल कर सकते हैं जो कुछ हफ्तों तक आपके बालों में टिके रह सकते हैं, अथवा पर्मेंनेंट रंग का भी आप इस्तेमाल कर सकते हैं जो आपके बालों में तब तक रहेगा जब तक आपके बाल बढ़ नहीं जाते हैं। यदि आप डाइ को अपने बालों के प्राकृतिक रंग से मिलाना चाहते हैं, तो किसी अनुभवी व्यक्ति (जिसे बाल रंग करने की जानकारी है) द्वारा बाल रंग करवाना अच्छा चुनाव होगा, क्योंकि यह अनुमान लगाना मुश्किल होता है कि घर पर रंग करने वाले उत्पाद आपके बालों पर कैसे परिवर्तन करेंगे। हालांकि, कुछ लोग बालों को डाइ इसलिए करते हैं ताकि वे किसी नए रंग के साथ अपने बालों पर परीक्षण कर सकें। यदि आप अपने बालों को घर पर डाइ करना चाहते हैं, तो ऐसे रंग करने वाले उत्पादों से बचें जिनमें अमोनिया है, इस केमिकल के कारण आपके बाल रूखे व डैमेज हो सकते हैं। यदि आप इस रास्ते पर चल पड़े हैं, तो आपको काफी मेहनत करने की ज़रूरत पड़ेगी, क्योंकि आपको बार-बार रंग लगाना पड़ेगा (अथवा आपको बालों की जड़ों में रंग लगाना पड़ेगा) जब भी आपके बाल बढ़ना शुरू हो जाएंगे। सफेद बालों को छिपाने के लिए उन्हें हाइलाइट करवाना एक अच्छा चुनाव हो सकता है। सारे बाल रंग करने से बेहतर है, बालों के थोड़े से भाग को लेकर उन्हें डाइ अथवा ब्लीच करवा ले, ताकि आपके बालों को अलग रूप व बनावट मिल सके।  हाइलाइट पतले लगाए जाते हैं, जिसके कारण बालों को सुंदर रंग व चमक मिलती है, अथवा हाइलाइट मोटे तथा गहरे भी हो सकते हैं, जिसके कारण बालों को अलग तरह का रंग व रूप मिल जाता है। हाइलाइट, अनुभवी हेयर स्टाइलिस्ट से करवाना आवश्यक होता है तथा यह प्रक्रिया काफी कीमती भी हो सकती है। हालांकि, हाइलाइट, हेयर डाइ के मुकाबले ज्यादा दिन तक कायम रहते हैं। मेहंदी एक प्राकृतिक हेयर डाइ है। इसमें किसी भी तरह के केमिकल्स मौजूद नहीं होते हैं, तथा यह बालों को कंडिशन भी करते हैं, जिस से बाल चमकदार व नमी युक्त हो जाते हैं।  मेहंदी आपके बालों को गहरा लाल रंग प्रदान करेगी। जितने ज्यादा हल्के आपके बाल है (या जितने ज्यादा आपके बाल सफेद है) उतना ही ज्यादा चमकदार लाल रंग आपके बालों में दिखेगा। मेहंदी को लगाना काफी अप्रिय लग सकता है- यह ईंट के रूप में मिलती है, जिसे पिघलाना पड़ता है, अथवा यह आपको पाउडर के रूप में भी उपलब्ध होती है, जिसे नींबू के रस के साथ अथवा चाय व कॉफ़ी के साथ मिलाने की जरूरत पड़ती है। मेहंदी का रूप कीचड़ के समान होता है तथा इसे कुछ घण्टों तक बालों में लगाकर रखना पड़ता है ताकि मेहंदी का रंग आपके बालों में अच्छे से लग जाए। एक बात ध्यान रखें कि मेहंदी को लगाने के बाद, बालों में केमिकल हेयर डाइ न लगायें, तो यह निर्णय कर लें, कि अपने बालों में मेहंदी का प्रयोग आप बड़ी सावधानी से करेंगे, क्योंकि आपको कुछ समय तक इसे अपने बालों पर लगाकर रखना पड़ेगा! यदि आप इतनी जल्दी अपने बाल रंगना नहीं चाहते हैं, तो ऐसे बहुत से, अस्थायी समाधान हैं जिनसे आप अपने सफेद बाल ढंक सकते हैं।  हेयर मस्कारा का इस्तेमाल करें। यह वही है जैसा आप सुन रहे हैं-मस्कारा आपके बालों के लिए! हेयर मस्कारा थोड़े-थोड़े सफेद बाल जो आपके गर्दन व हेयर लाईन के आस-पास मौजूद हैं उनको छिपाने के लिए एक अच्छा समाधान है। हेयर मस्कारा तब तक आपके बालों में रहेगा जब तक आप दुबारा शैंपू नहीं कर लेते हैं। रूट कंसीलर का इस्तेमाल करें। रूट कंसीलर, सूखे शैंपू की तरह ही काम करता है- यह ऐरोसॉल स्प्रे के रूप में मिलता है, तथा आप इसे सफेद बालों की जड़ों के पास आसानी से स्प्रे कर सकते हैं, जहाँ ये आपके बालों के प्राकृतिक रंग के साथ मिल जाएगा। जब आप शैंपू करेंगे, तो यह आसानी से धूल भी जाएगा। रंग प्रदान करने वाले शैंपू व कंडिशनर लगायें। रंग प्रदान करने वाले शैंपू व कंडिशनर सफेद बालों को रंग प्रदान करके उन्हें प्राकृतिक रंग वाले आपके बालों के साथ मिला देता है। रंग प्रदान करने वाले शैंपू व कंडिशनर से एक बार बाल धोने से, यह रंग अगली तीन धुलाई के बाद भी बना रहना चाहिए। ऐसे बहुत से घरेलू उपाय हैं, जिनका इस्तेमाल आप बाल धोने के लिए कर सकते हैं, जिनमें अलग-अलग तरह के तरल पदार्थ मौजूद होते हैं, जो आपके बालों को रंग प्रदान करने में मदद करते हैं। ऐसे कोई प्रमाण नहीं हैं जिनसे यह सिद्ध हो कि यह उपाय असरदार हैं या नहीं, लेकिन आप कोशिश जरूर कर सकते हैं।   रोज़मेरी तथा सेज (कपूर का पत्ता): आधा कप रोज़मेरी व आधा कप सेज (कपूर का पत्ता) लें व पानी के एक बड़े से पात्र में 30 मिनट तक उबालें। जड़ीबूटियां को छान लें, उसके बाद पानी को ठंडा होने दें। जब पानी ठंडा हो जाए, तो उसे अपने बालों में तथा सिर पर डालें तथा बालों को सूखने दें, उसके बाद किसी प्राकृतिक शैंपू से बाल धो लें। ऐसा हफ्ते में एक बार करें।   आँवला: थोड़े से आँवले लीजिए व उन्हें नारियल तेल में तब तक उबालें जब तक उनका रंग काला न हो जाएं। इस मिश्रण को ठंडा होने दें व उसके बाद अपने बालों की जड़ों में लगायें, व उँगलियों द्वारा मालिश करें। इस मिश्रण को 30 मिनट तक अपने बालों पर लगाकर रखें, उसके बाद धो लें।  अखरोट: कुछ काले अखरोट लें व उन्हें तोड़ें तथा इन गिरियों को पानी के एक बर्तन में डालें। इस मिश्रण को 15 मिनट तक उबालें, व ठंडा होने दें। अखरोट को पानी में से निकालकर, इस पानी से अपने बाल धोयें तथा बालों को शैंपू करने से पहले उन्हें प्राकृतिक तरीके से सूखने दें। हफ्ते में दो बार यह प्रक्रिया दोहरायें। सफेद बालों को छिपाने अथवा उनसे छुटकारा पाने के बजाय, उन्हें अपनाना सीखें! जब तक आप अपने सफेद बालों का अच्छी तरह ध्यान रखेंगे, तो वे फैशनेबल लगेंगे। ऐसा करने से आपके पैसे भी बचेंगे व समय भी।   मॉडर्न हेयर कट करवायें। बहुत से स्त्रियाँ (और पुरूष) सफेद बालों का आना बूढ़ा होने का संकेत समझते हैं, लेकिन ऐसा इसलिए है, क्योंकि उनके हेयर कट पुराने जमाने के हैं। नया, व आधुनिक हेयर कट किसी अनुभवी हेयर स्टाईलिस्ट से करवायें—जैसे की शार्प बॉब अथवा ब्लंट बैंग। ऐसा करने से आपके बाल अच्छे लगेंगे।   अपने बालों को आकर्षक बनायें. सफेद बाल रूखे व घुंघराले लगते हैं, जिस से आपकी उम्र ज्यादा लगती है। अपने बालों को आकर्षक व नम रखें, और  इसलिए माइश्चराइज़िग शैंपू व कंडिशनर का इस्तेमाल करें, अथवा बालों को तेल युक्त बनाने वाले उपचार करवायें (जैसे आर्जन व नारियल तेल) तथा आप बालों को स्मूथ बनाने के लिए फ्लैट आयरन का भी इस्तेमाल कर सकते हैं।
यह अवश्य समझें कि सफेद बाल आने की वजह ज्यादातर आनुवंशिक (genetics) हैं: यह समझें कि सफेद बाल तनाव की वजह से नहीं होते है: संभावित मूलभूत परिस्थितियों को जाँच लें: बालों की सेहत के लिए स्वास्थ्यवर्धक आहार लें: बालों के लिए खराब क्वालिटी वाले उत्पाद इस्तेमाल न करें: समय-समय पर सिर की मालिश करें: धूम्रपान न करें मेलनकोर का सेवन करें: बालों को हर जगह से रंग करें: बालों को हाइलाइट करवायें: मेहंदी (हिना) का इस्तेमाल करें: अन्य अस्थायी समाधान का भी प्रयोग करें: बालों को धोने के लिए प्राकृतिक चीजों का इस्तेमाल करें: सफेद बालों को अपनायें:
https://www.wikihow.com/Get-Rid-of-White-Hairs https://www.wikihow.com/Get-Rid-of-White-Hairs https://www.wikihow.com/Get-Rid-of-White-Hairs
Understanding White Hair Preventing White Hair Coloring White Hair